**BILJEŠKE**

**UZ FINANCIJSKA IZVJEŠĆA ZA 01.01.-31.12.2019.**

Broj RKP-a: **07903** AOP ozn. razdoblja**: 2019-12**

Matični broj: **3324966**

Naziv obveznika: **DOM ZA STARIJE I NEMOĆNE OSOBE VELIKA**

Pošta i mjesto: **34330 VELIKA** OIB**: 38318755981**

Ulica i kućni broj**: L. Ibrišimovića 7**

Razina: **31** proračunski korisnik JLP®S koji obavlja poslove u sklopu funkcija koje se decentraliziraju

Šifra djelatnosti:  **8730** Djelatnosti socijalne skrbi sa smještajem za starije osobe i osobe s invaliditetom

Razdjel: **0** Razdjel: NEMA RAZDJELA

Šifra općine: **475** Županija: POŽEŠKO-SLAVONSKA, općina : VELIKA

Dom za starije i nemoćne osobe Velika je javna ustanova za obavljanje socijalnih usluga skrbi i njege o odraslim i nemoćnim osobama (starije i nemoćne osobe) čija je djelatnost:

- pružanje usluga u okviru smještaja (stanovanja, prehrane, brige o zdravlju, njege, socijalnog rada, psihosocijalne rehabilitacije, fizikalne terapije, radne terapije, radnih aktivnosti, aktivnog provođenja vremena i organiziranog prijevoza, ovisno o utvrđenim potrebama i izboru korisnika),

- pružanje usluga poludnevnog i cjelodnevnog boravka,

- pružanje usluga smještaja za osobe oboljele od Alzheimerove demencije u terminalnom stanju bolesti te

- pružanje usluge pomoći i njege u kući.

 Osnivač Doma za starije i nemoćne osobe Velika je Požeško slavonska županija.

U okviru svoje osnovne djelatnosti, Dom skrbi za 130 korisnika, koliki je i smještajni kapacitet.

Ustanova u svome radu provodi programe i aktivnosti u skladu sa nizom zakonskih propisa i to:Zakona o socijalnoj skrbi (NN broj 157/13),Zakona o ustanovama (NN 76/93,29/97,47/99,35/08), Pravilnikom o minimalnim uvjetima za pružanje socijalnih usluga (NN broj: 40/14).

Kod planiranja kadrova i rashoda za zaposlene potrebno je primijeniti odredbe Zakona o radu, Zakona o porezu na dohodak, Zakona o plaćama u javnim službama i Uredbe o nazivima radnih mjesta i koeficijentima složenosti poslova u javnim službama, Osnovice za izračun plaće radnika u javnim službama, odredaba Temeljnog kolektivnog ugovora za službenike i namještenike u javnim službama i Kolektivnog ugovora za djelatnost socijalne skrbi koji se primjenjuju kao pravna pravila.

U financijskom poslovanju potrebno se pridržavati Zakona o proračunu (NN broj: 87/08;136/12;15/15), Pravilnika o proračunskom računovodstvu i računskom planu, Pravilnika o financijskom izvještavanju u proračunskom računovodstvu, Zakona o javnoj nabavi, Zakona o fiskalnoj odgovornosti, Pravilnika o zaštiti i čuvanju arhivske i registraturne građe izvan arhiva.

**BILANCA**

**001 Imovina**

**AOP 002** Nefinancijska imovina

Tijekom 2019. godine nabavljena je imovina (postrojenja i oprema) u vrijednosti **277.849,90** kn.

 Na kraju 2019. godine obavljen je otpis dugotrajne imovine linearnom metodom otpisa gdje su primijenjene stope ispravka vrijednosti uređene Pravilnikom o izmjenama i dopunama Pravilnika o proračunskom računovodstvu i računskom planu. Ukupni otpis 2019. godine iznosio je **384.752,57** kn.

 **AOP 063** Financijska imovina

 Na **AOP –u 064** Novac u banci i blagajni nema većih odstupanja osim što je na dan 31.12.2019. u blagajni bilo više sredstava nego prošle godine ali sve u okviru blagajničkog maximuma

**AOP 073**– iskazana potraživanja odnose se na potraživanja za naknade za bolovanja od HZZO-a u iznosu od 2.569kn i ove godine su znatno manja jer se odnose na bolovanje za jednog radnika i samo dio mjeseca prosinca.

**AOP 140 –** iskazana sredstva u iznosu od 47.965 kn odnose se na potraživanja od naših korisnika, njihovih obveznika uzdržavanja i Ministarstva za demografiju, obitelj, mlade i socijalnu politiku za sredstva kojima se sufinancira usluga smještaja u našoj ustanovi. Ova potraživanja su veća u odnosu na prethodno razdoblje (indeks 227,5), a u najvećem dijelu se odnose na potraživanja prema Ministarstvu (46.394,73 kn). Ukupna potraživanja AOP 152 iznose 57.818 kn, a sukladno čl. 37.a Pravilnika o izmjenama i dopunama Pravilnika o proračunskom računovodstvu i računskom planu (NN br.3/18), 2018. proveli smo ispravak vrijednosti potraživanja po stopi od 100% na iznos 9.853,30 (AOP 156) jer se s naplatom tih potraživanja kasni više od tri godine.

**162 Obveze i vlastiti izvori**

**AOP 163 –** iskazane obveze u iznosu od 517.693 kn odnose se na obveze za rashode poslovanja dan 31.12.2019. koje su razrađene u obrascu **Obveze AOP 038**. Iz obrasca Obveze se vidi da su to sve nedospjele obveze.

 **AOP 232** – iskazan je višak prihoda od poslovanja na dan 31.12.2019. a nastao je jer su ostvareni veći prihodi poslovanja – izvor financiranja Prihodi za posebne namjene nego rashodi iz istog izvora financiranja.

**AOP 244** sadrži podatak o vrijednosti zadužnice navedene uz obvezne

Bilješke uz Bilancu, sukladno izmijenjenom Pravilniku o financijskom izvještavanju (NN br.112/18).

**OBVEZNE BILJEŠKE**

1. **Popis ugovornih odnosa i slično koji uz ispunjenje određenih uvjeta, mogu postati obveza ili imovina**

|  |  |  |  |  |  |  |  |
| --- | --- | --- | --- | --- | --- | --- | --- |
| R.br. | Datum izdavanja/primanja jamstva | Instrumentosiguranja | Iznos danog/primljenog jamstva | Primatelj/davatelj jamstva | Namjena | Dokument | Rok važenja |
| 1. | 29.03.2018. | Zadužnica | 50.000,00 | Tekija doo, Požega | Osiguranjeplaćanja | Ugovor br. 11/2018 |   - |

Objašnjenje:

Dom za starije i nemoćne osobe Velika je, uz suglasnost Upravnog vijeća Doma, dao dobavljaču Tekiji doo Požega, mjenično jamstvo na iznos od 50.000,00 kn kao instrument osiguranja plaćanja u valutnom roku za isporuku vodnih usluga.

1. **Popis sudskih sporova u tijeku**

Dom za starije i nemoćne osobe Velika nema sudskih sporova.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Indeks ostvarenja prihoda i rashoda tekuće godine u odnosu na ostvareno u izvještajnom razdoblju prethodne godine u Domu za starije i nemoćne osobe Velika je veći od 100što znači da su i prihodi (indeks 108,8) i rashodi (indeks 108,8) ostvareni u većem iznosu u odnosu na izvještajno razdoblju prethodne godine.

**AOP 111** Prihodi po posebnim propisima odnose se na prihod od naplate cijene usluga smještaja u našoj ustanovi a veći je u odnosu na prošlu godinu (indeks 111) jer su cijene smještaja povećane krajem 2018. za korisnike smještene temeljem ugovora i od 01.05.2019. godine za korisnike smještene temeljem rješenja centra za socijalnu skrb.

**AOP 132** Prihod iz nadležnog proračuna povećan je u odnosu na prošlu godinu sukladno Odluci o kriterijima i mjerilima i načinu financiranja domova za starije i nemoćne osobe Požega i Velika u 2019. godini.

**AOP 149** Rashodi za zaposlene veći su od prethodne godine (indeks 110,5) jer se osnovica za plaću u javnim službama 01. siječnja 2019. povećala za 3%, te 01. rujna 2019. još za 2%.

**AOP 174** Rashodi za usluge su povećani u odnosu na prethodnu godinu a radi se o većim rashodima za usluge tekućeg i investicijskog održavanja koji su nastali zbog rekonstrukcije kotlovnice radi uvođenja plina umjesto lož ulja.

**AOP 208** Bankarske usluge su povećane iz razloga što je banka u kojoj imamo otvoren račun od 01. lipnja povećala cijenu svojih usluga za 100%.

**OBRAZAC RAS FUNKCIJSKI**

Dom za starije i nemoćne osobe Velika je javna ustanova za obavljanje socijalnih usluga skrbi i njege o odraslim osobama (starije i nemoćne osobe).

Iz tog razloga u ovom obrascu su iskazani podaci na **AOP 129** Starost u okviru socijalne zaštite.

**OBRAZAC P-VRIO**

U 2019. godini nije bilo promjena u vrijednosti i imovini koje bi zahtijevale popunjavanje ovog obrasca.

**IZVJEŠTAJ O OBVEZAMA**

**AOP 001 –** Stanje obveza iskazano na ovoj poziciji odnosi se na stanje 01. siječnja 2019. godine iskazano u našim glavnim knjigama, što odgovara stanju iskazanom na **AOP-u 036** predanog Obrasca OBVEZE za 2018. godinu.

**AOP 036** - Stanje obveza na kraju izvještajnog razdoblja iznosi **517.692,88** kn, sve obveze su nedospjele.

Nedospjele obveze odnose se na:

* obveze za plaću za 12/19 u iznosu od 358.168,93 kn
* obveze za naknadu za prijevoz 12/19 u iznosu od 11.565,00 kn
* obveze za naknadu zbog nezapošljavanja invalida u iznosu 1.125,00 kn
* obveze za materijalne rashode nastale u 2019. godini ali im je rok dospijeća u siječnju ili veljači ove godine, a iznose 146.833,95 kn (KUF)

Mjesto: Velika datum: 28.01.2020.

Osoba za kontaktiranje: Vesna Baltić

Telefon za kontakt: 034/233-085

Adresa e-pošte obveznika: dom-velika@po.t-com.hr

Odgovorna osoba: Mirjana Novak, magistra soc.rada

 Odgovorna osoba: